הבחירות לנשיאות רוסיה 2024

**[[הבחירות לנשיאות רוסיה|הבחירות לנשיאות הפדרציה הרוסית]]** התקיימו בחודש מרץ 2024. בהתאם להוראות חוק הבחירות, במשך שלושה ימים, עד ל-17 במרץ 2024.

עד 2020, מגבלת מספר הכהונות הרצופות האפשריות שנקבעה בפרק 81 לחוקת רוסיה מנעה מהנשיא המכהן, ולדימיר פוטין, להיבחר לכהונה נוספת ובחירות 2024 היו אמורות לקבוע איפוא את זהות הנשיא החמישי של רוסיה. ברם, לאחר משאל העם על התיקונים לחוקת רוסיה הותר לפוטין להתמודד בבחירות אלה. טקס ההשבעה מתוכנן להיערך ב-7 במאי 2024.

הבחירות נערכו על רקע הפלישה הרוסית לאוקראינה, כאשר ועדת הבחירות המרכזית אישרה רק לארבעה מועמדים להתמודד בבחירות, תוך שהיא פוסלת מועמדים רבים מהאופוזיציה כמו בוריס נאדז'דין ויקטרינה דונצובה, שנתמכו על ידי מפלגות אופוזיציה חוץ-ממסדית ונקטו בעמדה גלויה נגד המלחמה. בנוסף לפוטין, בקלפי נכללו רק דמויות שסוכמו עם השלטונות: ניקולאי חאריטונוב הקומוניסט, ליאוניד סלוצקי הלאומן והמועמד הפרוגרסיבי ולדיסלב דבנקוב.

כצפוי, פוטין זכה בקדנציה חמישית, ללא מתחרים, כאשר היה ידוע מראש שפוטין ינצח בבחירות, כיוון שמערכות הבחירות בפדרציה הרוסית נשלטות במידה רבה על ידי חוגי השלטון. לפי נתוני ועדת הבחירות המרכזית שיעור ההצבעה עמד על 77.49%. טקס ההשבעה של פוטין התקיים ב-7 במאי 2024.

ביום השלישי של ההצבעה, 17 במרץ 2024, האופוזיציה הרוסית קיימה מפגן מחאה המוני, במהלכו רבים מהם התייצבו בקלפיות בחצות היום להביע את מחאתם נגד פוטין.
## רקע
### פוטין
עד 2020, על פי סעיף 3 בפרק 81 בחוקת רוסיה, אדם אחד לא יכול היה להחזיק במשרת נשיא הפדרציה הרוסית יותר משתי קדנציות ברציפות. משמעות הדבר הייתה שולדימיר פוטין, שנבחר לנשיא ב-2012 ונבחר מחדש ב-2018, לא היה יכול להשתתף בבחירות לנשיאות שתיערכנה בשנת 2024, אף על פי שכמה מומחים טענו שפוטין עשוי להישאר בשלטון לאחר 2024. ההנחה מתבססת על העובדה כי פוטין עלול להתמנות למשרה אחרת ב-2024, אולי ראשות הממשלה, כפי שזה קרה מ-2008 עד 2012 ואז יוכל לשוב לרוץ לנשיאות ב-2030. עם זאת, פוטין הכחיש את האפשרות של השתתפותו בבחירות 2030 כאשר ענה על השאלה הזאת מעיתונאי ב-18 במרץ 2018. חלק מהפוליטולוגים טוענים שפוטין יישאר בשלטון לאחר 2024 באמצעות שינויים לחוקה, כמו הסרת המגבלה על מספר הקדנציות, אף שפוטין אמר שהוא לא מתכוון לשנות את החוקה בריאיון למייגן קלי במרץ 2018. ב-23 במרץ 2018, מזכיר העיתונות של פוטין, דמיטרי פסקוב חזר ואמר גם שפוטין לא ישנה את החוקה על דעת עצמו וכי אם תערך רפורמה חוקתית, זה יתבצע ללא מעורבות הנשיא. ב-25 במאי 2018, במהלך פורום סנקט פטרבורג לכלכלה, פוטין שב ואמר כי הוא לא מתכוון להחזיק בתפקיד הנשיא יותר משתי קדנציות ברציפות.

בינואר 2020 לאחר נאום לאספה הפדרלית ציין כי לא יהיה זה נכון לכהן בקדנציה נוספת כנשיא, ברם התיקונים לחוקה שהציע עודדו פרשנים לטעון כי השינוי בחוקה מאפשר לו להמשיך לכהן בראשות המדינה גם לאחר 2024. בדצמבר 2023, הכריז רשמית כי יתמודד לנשיאות.
## מועמדים רשמיים
### המפלגה הליברל-דמוקרטית של רוסיה
* לאוניד סלוצקי, חבר פרלמנט, יו"ר המפלגה הליברל-דמוקרטית של רוסיה (LDPR).

קובץ:Leonid E. Slutsky (2022-01-26).jpg|חבר הדומה הממלכתית ויו"ר מפלגת LDPR**[[לאוניד אדוארדוביץ' סלוצקי|לאוניד סלוצקי]]**

### המפלגה הקומוניסטית
* ניקולאי חאריטונוב, חבר פרלמנט, יו"ר הוועדה לפיתוח ארקטיקה והמזרח הרחוק. זו הפעם השנייה שהוא מתמודד לנשיאות, לאחר שהתמודד גם בבחירות 2004 (אז סיים במקום השני).

קובץ:Nikolay Kharitonov 2018-03-29.jpg|חבר הדומה הממלכתית**ניקולאי חאריטונוב**

### עצמאי
* ולדימיר פוטין, נשיא רוסיה בשנים 2000–2008 ומאז 2012, ראש ממשלת רוסיה בשנים 2008–2012 ומנהל שירות הביטחון הפדרלי בשנים 1998–1999

קובץ:Владимир Путин (18-06-2023) (cropped).jpg|**ולדימיר פוטין**


### [[ברית הכוחות הפרוגרסיביים הפוליטיים]] ([[האנשים החדשים (מפלגה)|מפלגת האנשים החדשים]] ו[[מפלגת הצמיחה]])
* ולדיסלב דוואנקוב, סגן יושב ראש הדומה הממלכתית מאז אוקטובר 2021 וחבר פרלמנט

קובץ:Vladislav Davankov (2021-10-14).jpg|**ולדיסלב דוואנקוב**


## מועמדים שנפסלו
### [[מפלגת השינויים (רוסיה)|מפלגת היוזמה האזרחית]]
* בוריס נאדז'דין, מורה וחבר פרלמנט, מייסד המכון לחקיקה ופרויקטים אזוריים.
נפסל על ידי ועדת הבחירות המרכזית בטענה שמספר אלפי חתימות שאסף היו פיקטיביות, לאחר עתירה לבית המשפט החוקתי, קיבל יומיים כדי לספק הוכחות לכך שהחתימות אכן מאומתות אך הצליח לספק הוכחות רק לארבע חתימות ועתר שוב כדי לקבל הארכה נוספת ונענה בשלילה.

בדיון בוועדת הבחירות המרכזית אמר שאינו טוען שום דבר בנוגע לעבודת הוועדה וכל טעויותיו מופנות למחוקקים הרוסים שחוקקו את התקנות בדבר ההתמודדות, לטענה זהו הגיב סגן יושבת ראש הוועדה, ניקולאי לביצ׳ב והזכיר שנארז׳דין עצמו הוא זה שחוקק את החוק בשנות ה-90.
קובץ:Boris Nadezhdin.jpg|**בוריס נאדז'דין**

### הקומוניסטים של רוסיה
* סרגיי מלינקוביץ', יושב ראש מפלגת "הקומוניסטים של רוסיה"
### מועמדים נוספים שנפסלו
* ראדה רוסקיך, בלוגרית
* קסניה סובצ'ק, מנחת טלוויזיה, פעילת אופוזיציה ממפלגת השינויים ועיתונאית, הייתה מועמדת בבחירות לנשיאות בשנת 2018.

קובץ:Kseniya Sobchak (cropped, 2018-03-19) (cropped).jpg|**קסניה סובצ'ק**

* אלכסיי נבלני, עורך דין ובלוגר, מנהיג האופוזיציה החוץ ממסדית וממובילי ההפגנות נגד משטרו של הנשיא פוטין, יו"ר מפלגת רוסיה של העתיד. לא הותר לו להתמודד בשל הרשעתו בפלילים. בשנת 2022 נגזרו עליו 9 שנות מאסר, ולאחר מכן נגזרו עליו על עבירות שונות עוד 30 שנות מאסר, דבר ששלל ממנו את היכולת להתמודד שוב בבחירות, בפברואר 2024 מת נבלני בכלא הרוסי.
* סרגיי פולונסקי, איש עסקים
* יקטרינה דונצובה, עיתונאית.
## תוצאות
### תוצאות רשמיות

## קישורים חיצוניים

*אתר ועדת הבחירות המרכזית

## הערות שוליים

קטגוריה:הבחירות לנשיאות רוסיה
קטגוריה:2024 ברוסיה
קטגוריה:בחירות 2024